இந்த ரெண்டாவது வகை புள்ள பூச்சிதாங்க நமக்கு எல்லா கால நிலைகளிலும் ஏத்தது. இருக்கறதுலேயே ரொம்ப சாதுவான புள்ள பூச்சிங்க இதுங்கதான். புள்ள பூச்சினாலே எந்த தொந்தரவும் கொடுக்காது, கடிக்காதுனு நமக்கு தெரியும். அதுலயும் இதுங்க பரம சாது. பொதுவா புள்ள பூச்சிய அடிக்க கூடாதுனு சொல்லுவாங்க. இந்த புள்ள பூச்சிங்கள பாத்து ஒரு வார்த்தைகூட கடினமா பிரயோகிக்க நமக்கு மனசு வராது. யாருனு கேக்கறீங்களா.. அதாங்க கவிதை எழுதறேன்ற பேருல கண்ணு, காது, மூக்கு, வாயினு எல்லா பாகத்திலேருந்தும் இரத்தம் வர்ற அளவுக்கு எழுதுவாங்களே அவங்கதான். கவிதை எழுதற புள்ள பூச்சிதானேனு அவங்களோட அரசியல் பக்கத்துக்கு போயிடாதீங்க.. அங்கயும் இவங்க அதே மாதிரிதான் இருப்பாங்கனு என்னால உத்திரவாதம் கொடுக்க முடியாது.